PREDKLADACIA  SPRÁVA

	Po rozdelení Českej a Slovenskej Federatívnej  Republiky sa Slovenská republika stala vlastníkom jednej tretiny pohľadávok po bývalej Československej socialistickej republike a Českej a Slovenskej  Federatívnej Republike. Vysporiadanie pohľadávky Slovenskej republiky voči Alžírskej demokratickej a ľudovej republike vedenej na tzv. tovarovom účte (Compte Special de Remboursement) navrhujeme realizovať vývozom tovaru z Alžírska v súlade s dohodou o poskytnutí úveru medzi vládou ČSSR a vládou Alžírskej demokratickej a ľudovej republiky z 16.11.1984 pričom príjmy z vysporiadania budú prevedené do štátnych finančných aktív Slovenskej republiky. 
              Ministerstvo financií Slovenskej republiky odporúča vláde Slovenskej republiky schváliť materiál „Návrh na vysporiadanie pohľadávky Slovenskej republiky po splatnosti voči Alžírskej demokratickej a ľudovej republike“, prijať navrhované uznesenie a uložiť              Ministerstvu financií Slovenskej republiky, aby zabezpečilo realizáciu vysporiadania pohľadávok Slovenskej republiky po splatnosti voči Alžírskej demokratickej a ľudovej republike spoločnosťou Lentimex International s.r.o. Bratislava po podpise „Mandátnej zmluvy na vysporiadanie pohľadávok Slovenskej republiky po splatnosti voči Alžírskej demokratickej a ľudovej republike medzi  Ministerstvom financií Slovenskej republiky a spoločnosťou Lentimex International s.r.o. Bratislava“.
	     V nadväznosti na Metodický pokyn na prípravu a predkladanie materiálov na rokovanie vlády Slovenskej republiky možno konštatovať, že predkladaný materiál nemá finančný, ekonomický, enviromentálny vplyv a ani vplyv na zamestnanosť a na rokovanie vlády Slovenskej republiky sa predkladá bez rozporov.